Trofia

En Biolochía, una trofia (d'o griego τροφία, «trófia», alimentación) ye una estratechia d'obtención d'un recurso concreto por partes d'un organismo con a finalidat d'abastir bel proceso d'o suyo propio metabolismo.

As trofias pueden estudiar-se dende o punto d'envista d'a obtención d'enerchía, d'a obtención d'«alimento» (u, en sentiu mas purament bioquimico, precursors d'as biomoleculas propias) u d'a obtención de bel intermediario metabolico necesario que no remate fendo parte d'un biomolecula estructural de l'organismo ni sia una fuent d'enerchía, como os cations d'hidrocheno u os electrons que mueven a cadena de transporte d'electrons en a respiración celular. A disciplina que estudia as relacions troficas se diz ecolochía trofica.

 Tipos de trofias 

 Enerchía 

As trofias posibles dende o punto d'envista d'a enerchía son a fototrofia y a quimiotrofia, sin que s'haiga descrito garra atra posibilidat.

 Alimento 

Autotrofia, en os organismos que sintetizan as suyas propias biomoleculas organicas a partir de precursors minerals u inorganicos que troban en o medio.
Heterotrofia, en os organismos que depredan u consumen as biomoleculas organicas que son dipositadas en belatros organismos u partes d'ells.

 Respiratorias 

Muit ligadas con as trofias alimenticias, dica o punto a on que ye dificil deseparar-las, porque en a mayoría de casos os intermediarios de a respiración celular son tamién substancias que s'incorpora en l'organismo por medio de l'alimentación.

 Se veiga tamién 

Taxia
Fobia (biolochía)
Tropismo
Nastia
Relación trofica
Cadena trofica
Atrofia
Distrofia
Hipertrofia

*